Diari Oficial de la Generalitat Valenciana


Sumari del DOGV 5511, del 14-05-2007 (2007/5481)

RESOLUCIÓ de 2 de març de 2007, de la Direcció General de Qualitat Ambiental, per la qual es modifica l'autorització ambiental integrada atorgada a l'empresa Innovaciones Técnicas Aplicadas a Cerámicas Avanzadas, SA (ITACA, SA), per a la fàbrica de colorants i pigments ceràmics en el terme municipal de la Pobla Tornesa (Castelló).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5511

Data del DOGV
:   14-05-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/5481


Data del document
:   02-03-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Pobla Tornesa, la
    * edifici industrial
    * empresa privada
    * ceràmica

Vist l'expedient 40/04 IPPC, instruït a instàncies de l'empresa ITACA, SA, s'emet la present resolució de conformitat amb els següents,   
Antecedents de fet  
Primer. Amb data 2 de març de 2006, el director general de Qualitat Ambiental dicta una resolució per la qual es concedeix l'autorització ambiental integrada a l'empresa ITACA, SA, amb el número 031-06/AAI/CV, per a les instal·lacions destinades a la fabricació de colorants i pigments ceràmics, que s'han de dur a terme en la planta situada en partida Rambleta, s/n de la Pobla Tornesa (Castelló).  
Segon. Amb data 31 de març de 2006, l'empresa comunica a aquesta conselleria que l'Ajuntament de la Pobla Tornesa ha resolt, amb data 8 de març de 2006, atorgar a ITACA, SA la llicència per a abocar en la xarxa de clavegueram públic les aigües residuals domèstiques que aquesta genere.   
Tercer. Amb data 4 d'abril de 2006, l'Ajuntament de la Pobla Tornesa atorga a ITACA, SA, mitjançant un decret d'alcaldia, la llicència per a realitzar l'activitat de fabricació de colorants i pigments ceràmics en la Pobla Tornesa, amb estricta subjecció a les condicions descrites en la resolució de la Direcció General de Qualitat Ambiental de 2 de març de 2006, per la qual es concedeix a ITACA, SA l'autorització ambiental integrada.  
Quart. Amb data 8 de juny de 2006 l'empresa presenta certificat de l'Ajuntament de la Pobla Tornesa en el qual es fa constar que des del 23 de març de 2006 la xarxa d'aigües residuals domèstiques d'ITACA, SA està connectada a la xarxa de clavegueram públic de les aigües residuals domèstiques de la Pobla Tornesa. Per tant, ITACA, SA ja no realitza abocament de les seues aigües residuals domèstiques al terreny mitjançant aplicació per reg.  
Així mateix, ITACA, SA comunica que s'han detectat errors en l'estimació de la quantitat de residus que l'empresa tenia previst generar després de l'ampliació que durà a terme en les seues instal·lacions, i s'adjunta nova estimació de les quantitats de residus que l'empresa té previst produir després de l'ampliació prevista en el projecte bàsic.  
Que sol·licita la revisió i la modificació de la periodicitat de control de les emissions atmosfèriques en els focus d'emissió.  
Cinqué. Amb data 27 de juliol de 2006, l'empresa presenta la documentació relativa a l'activitat de gestió de residus perillosos, a requeriment d'aquesta conselleria.  
Sisé. Amb data 16 de novembre de 2006 es rep informe de la Confederació Hidrogràfica del Xúquer pel qual es comunica que l'autorització ambiental integrada atorgada a l'empresa ITACA, SA ha de ser modificada, ja que la documentació aportada pel titular demostra que les seues aigües residuals domèstiques es troben connectades a la xarxa de clavegueram públic de la Pobla Tornesa i no aboquen al terreny mitjançant reg.  
Seté. Amb data 2 de març de 2007 es realitza el tràmit d'audiència a l'interessat.  
Fonaments de dret  
Primer. D'acord amb l'article 26 de la Llei 16/2002, de prevenció i control integrats de la contaminació, l'autorització ambiental integrada podrà ser modificada d'ofici quan l'organisme de conca, d'acord amb el que estableix la legislació d'aigües, estime que hi ha circumstàncies que justifiquen la revisió o la modificació d'aquesta quant a abocaRESOLUCIÓ de 2 de març de 2007, de la Direcció General de Qualitat Ambiental, per la qual es modifica l'autorització ambiental integrada atorgada a l'empresa Innovaciones Técnicas Aplicadas a Cerámicas Avanzadas, SA (ITACA, SA), per a la fàbrica de colorants i pigments ceràmics en el terme municipal de la Pobla Tornesa (Castelló). [2007/5481]Conselleria de Territori i Habitatge  
  
ments al domini públic hidràulic de conques intercomunitàries, o quan així ho exigisca la legislació sectorial que siga d'aplicació a la instal·lació.  
Segon. En la Comunitat Valenciana l'òrgan competent per a atorgar l'autorització ambiental integrada és la conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a les conselleries.   
D'altra banda, de conformitat amb l'article 15 del Decret 137/2006, de 29 de setembre, del Consell, pel qual s'aprova el Reglament orgànic i funcional de la conselleria de Territori i Habitatge, i la seua ordre de desplegament de 15 de febrer de 2007, correspon a la Direcció General de Qualitat Ambiental, exercir les competències en matèria de control integrat de la contaminació.  
Vist tot el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la conselleria Territori i Habitatge, resolc:  
Primer  
Modificar la resolució de 2 de març de 2006 per la qual es concedeix l'autorització ambiental integrada a l'empresa Innovaciones Técnicas Aplicadas a Cerámicas Avanzadas, SA (ITACA, SA) en els aspectes següents:  
1. En l'apartat Primer.1.2.2. Abocaments - respecte de les aigües residuals domèstiques, se substitueix l'autorització concedida a ITACA, SA, per a abocar en el terreny mitjançant aplicació per reg les aigües residuals domèstiques (lavabos i cuina) procedents de la indústria de fabricació de colorants i pigments ceràmics, en el terme municipal de la Pobla de Tornesa (Castelló), després del tractament depurador previ, pel següent:  
L'Ajuntament de la Pobla Tornesa resol, amb data 8 de març del 2006, atorgar a l'empresa ITACA, SA la llicència per a abocar a la xarxa de clavegueram públic les aigües residuals domèstiques que aquesta genere.  
2. En l'apartat Primer.3.1. Producció de residus, se substitueix la taula on es apareixen els residus perillosos que es produeixen en la instal·lació, per la següent:  
  
3. En l'apartat Primer. 4.1. Control d'emissions atmosfèriques, on diu:  
La periodicitat mínima de control de les emissions per entitats col·laboradores de l'administració serà la següent:  
- Anual: Focus de processos d'assecatge per atomització, excepte els utilitzats en la planta d'I+D, i aquells el cabal dels quals supere 30.000 Nm³/h.  
- Biennal: Focus de forns de cocció i aquells el cabal dels quals es trobe entre 10.000 i 30.000 Nm³/h.  
- Triennal: La resta de focus canalitzats.  
Els contaminants que s'han de controlar seran els següents:  
- Tots els focus: partícules.  
- Focus que evacuen gasos procedents de processos de combustió: partícules, NOx (expressat com NO2), SO2, CO i CO2.  
- Focus que evacuen gasos procedents de forns de cocció: partícules, NOx (expressat com NO2), SO2, CO, CO2 i fluor (com HF).  
Ha de notificar a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol del 2000.  
ha de dir:  
La periodicitat mínima de control de les emissions per una entitat col·laboradora en matèria de qualitat ambiental (ECMCA) en cada focus serà la següent, segons el cabal emés:  
- Per a tots els forns, assecadors, atomitzadors i reactors:  
Cabal Periodicitat  
Q > 30.000 Nm³/h Anual  
30.000 > Q>10.000 Nm³/h Cada 2 anys  
10.000 Nm³/h > Q Cada 3 anys  
- Per a la resta de focus d'emissió:  
Cabal Periodicitat  
Q>10.000 Nm³/h Cada 2 anys  
10.000 Nm³/h > Q Cada 3 anys  
Abans del 28 de febrer de cada any ha de notificar a la Direcció General de Qualitat Ambiental les dades sobre les emissions a l'aire de la instal·lació relatives a l'any anterior, mitjançant el Registre d'Emissions i Fonts Contaminants (EPER), d'acord amb l'article 3 de l'Ordre de 31 de gener de 2007, de la conselleria de Territori i Habitatge, per la qual s'estableix el procediment per a la comunicació de dades sobre emissions per part dels titulars d'instal·lacions sotmeses a l'annex 1 de la Llei 2/2006, de 5 de maig, de prevenció de la contaminació i qualitat ambiental, l'article 8.3 de la Llei 16/2002 i la Decisió 2000/479/CE, de 17 de juliol de 2000.  
4. En l'apartat Primer.4.2. Control d'abocaments, on diu:  
Ha de notificar a la Direcció General de Qualitat Ambiental, una vegada a l'any, les dades sobre les emissions a l'aigua de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.  
ha de dir:  
Abans del 28 de febrer de cada any ha de notificar a la Direcció General de Qualitat Ambiental les dades sobre les emissions a l'aigua de la instal·lació relatives a l'any anterior, mitjançant el Registre d'Emissions i Fonts Contaminants (EPER), d'acord amb l'article 3 de l'Ordre de 31 de gener del 2007, de la conselleria de Territori i Habitatge, per la qual s'estableix el procediment per a la comunicació de dades sobre emissions per part dels titulars d'instal·lacions sotmeses a l'annex 1 de la Llei 2/2006, de 5 de maig, de prevenció de la contaminació i qualitat ambiental, l'article 8.3 de la Llei 16/2002 i la Decisió 2000/479/CE, de 17 de juliol de 2000.  
5. En l'apartat Primer.4.3. Control de residus, s'afig el següent:  
Qualsevol variació significativa en la producció de residus perillosos, com també de la seua destinació final o la capacitat de les instal·lacions que s'autoritzen, ha de ser comunicat a la Direcció General de Qualitat Ambiental d'aquesta conselleria de Territori i Habitatge, i no s'aplicaran per als residus generats com a conseqüència d'activitats de manteniment o neteja de la maquinària i instal·lacions. S'entendran per variacions significatives aquelles superiors al 10%.  
Al capdavant del personal de l'activitat de gestió de residus que s'autoritza, i per a totes les relacions amb els serveis de l'administració, es trobarà un titulat superior especialitzat.  
La pòlissa de l'assegurança de responsabilitat civil que cobrisca els riscos derivats de l'activitat de gestió que s'autoritza ha de mantindre's en vigor durant tot el període de vigència de l'autorització administrativa.  
En el supòsit de suspensió d'aquesta cobertura o d'extinció del contracte d'assegurança per qualsevol causa, l'efectivitat de l'autorització quedarà suspesa, i no pot exercir l'activitat per a la qual ha sigut autoritzada fins a la rehabilitació de la cobertura o la subscripció d'una nova assegurança.  
6. En l'annex I, Descripció del projecte, on diu:  
L'empresa ITACA, SA es dedica a la fabricació de colorants i pigments per a la indústria ceràmica, amb una capacitat de producció de 33.000 t/any, i aconsegueix 39.500 t/any amb l'ampliació projectada, que la durà a terme en diverses fases.  
Les aigües residuals domèstiques es reutilitzen per a reg per degoteig, previ tractament.  
ha de dir:  
L'empresa ITACA, SA es dedica a la fabricació de colorants i pigments per a la indústria ceràmica, amb una capacitat de producció de 23.000 t/any, i aconsegueix 39.500 t/any amb l'ampliació projectada, que la durà a terme en diverses fases.  
La xarxa d'aigües residuals domèstiques d'ITACA, SA està connectada a la xarxa de clavegueram públic de les aigües residuals domèstiques de la Pobla Tornesa, prèvia llicència municipal d'abocament.  
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la conselleria de Territori i Habitatge en el termini d'un mes des del següent al de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 2 de març de 2007. El director general de Qualitat Ambiental: Jorge Lamparero Lázaro.